আনজোব টানেল
আনজোব টানেল, ইস্তিকলোল টানেল বা উশতুর টানেল হল একটি ৫,০৪০ মিটার দীর্ঘ টানেল যা তাজিকিস্তানের রাজধানী দুশানবে থেকে ৮০ কিমি (৫০ মাইল) উত্তর-পশ্চিমে ২,৭২০ মিটার (৮,৯২০ ফুট) উচ্চতায় অবস্থিত। টানেলটি এম৩৪ হাইওয়ের অংশ যা তাজিক রাজধানীকে দেশের দ্বিতীয় বৃহত্তম শহর খুজান্দের সাথে সংযুক্ত করেছে। টানেলটির নির্মানকাজ আংশিকভাবে শেষ হওয়া সত্ত্বেও ২০০৬ সালে চলাচলের জন্য খুলে দেয়া হয়েছিল। ২০১৪ সালে ইরানের সরকার টানেলটির নির্মানকাজ শেষ করার জন্য তাজিকিস্তানের সাথে একটি চুক্তি স্বাক্ষর করে এবং ২০১৫ সালের শেষের দিকে টানেলটি পুনরায় চালু করা হয়েছিল। টানেলটি দুশানবে থেকে খুজান্দের যাওয়া-আসা করার সময় গাড়ীচালকদের কমপক্ষে ৪ ঘন্টা সময় বাঁচিয়ে দেয় এবং যাত্রীদের উজবেকিস্তানের মধ্য দিয়েও আর যাওয়ার প্রয়োজন পড়েনা।